খুলনা প্রতিনিধি : খুলনা মহানগরীর সোনাডাঙ্গা মডেল থানার ছোট বয়রা এলাকার ডেভিট শুশীল বাডৈর ছেলে পিটার ডানিয়েল বাডৈইকে মোবাইল ফোনে চাঁদা দাবী করে আসছে একটি সংবদ্ধ সন্ত্রাসী দল। এব্যাপারে সোনাডাঙ্গা থানায় সে একটি সাধারণ ডায়েরী করেছে। থানা সুত্রে জানা যায়,ডানিয়েল বাডৈ এক সময় ঢাকার মতিঝিলের মঞ্জুরী ভবনে গার্মেন্টস কোটা মার্কেটে ব্যবসা করতো। সে ব্যবসার সুত্র ধরে  নারায়ণগঞ্জের নাগবাঢ়ি দেওভোগ এলাকার সুলতান উদিদনের ছেলে মাহমুদুল হাসানের সাথে পরিচয় হয়। একপর্যায়ে মাহমুদুলকে ব্যবসার জন্য মোটা অংকের টাকা দেয়। মাহমুদুল কোন কোটা দিতে নাপরায় ডানিয়েল তার টাকা ফেরৎ চায়। সে সময় সে সময় নিয়ে সম পরিমাণ টাকার চেক ও ষ্টাম্প দেয়। নিদিষ্ট সময়ে মাহমুদুলের কাছে টাকা চাওয়ায় সে সন্ত্রাসী দিয়ে পিটার বাডৈইকে জীবন নাশের হুমকিসহ তার পরিবারের সবাইকে খুন করার হুমকি দেয়। ঐ সময় পিটার ডানিয়েল বাডৈই রমনা থানায় ৪৩৬ নং একটি জিডি করে। পরে সে জীবন বাঁচাতে খুলনায় চলে আসে। খুলনায় আসার পরও এ সংবদ্ধ চক্র  বিভিন্ন সময় বিভিন্ন মোবাইল নং দিয়ে তার কাছে চাঁদাদাবী করে আসছে। চাঁদা না দিলে খুলনায় এসে তার পরিবারবর্গসহ তাকে খুন করার হুমকি দিয়েছে। এঘটনায় ডানিয়েল বাডৈই সোনাডাঙ্গা থানায় জীবনের নিরাপত্তা চেয়ে ১৩৪৭ নং একটি সাধারণ ডাইরী করেছে। সে ও তার পরিবার বর্তমানে চরম নিরাপত্তাহীনতায় ভুগছে। বিষয়টি তিনি প্রশাসনের উর্ধ্বতন কতৃপরে দৃষ্টি আকর্ষণ করেছেন।